14. ΑΠΟΦΑΣΗ ΥΠΟΥΡΓΩΝ ΕΞΩΤΕΡΙΚΩΝ ΕΘΝΙΚΗΣ ΠΑΙΔΕΙΑΣ ΚΑΙ  ΘΡΗΣΚΕΥΜΑΤΩΝ ΚΑΙ  ΟΙΚΟΝΟΜΙΚΩΝ Αριθ. Φ. 141.6/Β/3191 της 12/20 Μαρτ.  1981 (ΦΕΚ Β΄ 168) Περί τελών εγγραφής και φοιτήσεως αλλοδαπών - αλλογενών φοιτητών ή υποψηφίων φοιτητών Ανωτάτων Εκπ/κών Ιδρυμάτων. Έχοντας υπόψη: Τις διατάξεις του άρθρου 7 του νόμου 741/1977 «περί συστάσεως Διαπανεπιστημιακού Κέντρου Αναγνωρίσεως τίτλων Σπουδών της Αλλοδαπής και ρυθμίσεως θεμάτων», αποφασίζουμε: «Άρθρ.1.-α)Από το ακαδημαϊκό έτος 1992-93 οι αλλοδαποί μη Έλληνες το γένος, οι οποίοι παρακολουθούν μαθήματα εκμάθησης της Ελληνικής γλώσσας, ως υποψήφιοι φοιτητές ή και χωρίς να έχουν την πρόθεση να αποκτήσουν την ιδιότητα του φοιτητή, στο Διδασκαλείο Ξένων Γλωσσών της Πανεπιστημιακής Λέσχης του Πανεπιστημίου Αθηνών (τμήματα αρχαρίων ή προχωρημένων), υποχρεούνται στην καταβολή τελών εγγραφής και φοίτησης, το ύψος των οποίων καθορίζεται για όλο το χρονικό διάστημα διάρκειας των μαθημάτων σε 50.000 δραχμές. β)Η υποχρέωση του ενδιαφερομένου για την καταβολή ολοκλήρου του ανωτέρω ποσού υπάρχει, έστω και αν για οποιαδήποτε αιτία, δεν παρακολουθήσει μαθήματα για ολόκληρο το χρονικό διάστημα διάρκειάς τους. Η παρ. 1 αντικαταστάθηκε από την παρ. 1 της Φ. 4.1/Β3/5811/8 Απρ. -9 Ιουν. 1992 (ΦΕΚ Β΄ 373), Απόφ. Υπ. Εξωτερικών, Οικονομικών και Εθν. Παιδείας και Θρησκευμάτων. «2.Η καταβολή του αναφερομένου στην παρ. 1 του παρόντος άρθρου ποσού γίνεται εφάπαξ μέσα σε 15 ημέρες από την αποδοχή του στο οικείο τμήμα του Διδασκαλείου». Η παρ. 2, αντικαταστάθηκε ως άνω από την παρ. 2 της Φ. 4.1./Β3/5811/8 Απρ. -9 Ιουν. 1992 (ΦΕΚ Β΄ 373), Απόφ. Υπ. Εξωτερικών, Οικονομικών και Εθν. Παιδείας και Θρησκευμάτων. 3.Δεν γίνεται δεκτός για έλεγχο της καταρτίσεώς του στην Ελληνική γλώσσα ο ενδιαφερόμενος αν προηγουμένως δεν έχει καταβάλει ολόκληρο το ποσό του τέλους εγγραφής και φοιτήσεως, το οποίο ορίζεται κατά περίπτωση στην παράγραφο 1 του παρόντος άρθρου. Σχολείο Νέας Ελληνικής Γλώσσας του Παν/μίου Θεσ/νίκης Άρθρ.2.-«1.α)Από το ακαδημαϊκό έτος 1992-93 οι αλλοδαποί μη Έλληνες το γένος, οι οποίοι παρακολουθούν πρόγραμμα διδασκαλίας της Νέας Ελληνικής Γλώσσας που εποπτεύεται από τη Φιλοσοφική Σχολή του Πανεπιστημίου Θεσσαλονίκης, ως υποψήφιοι φοιτητές ή και χωρίς να έχουν την πρόθεση να αποκτήσουν την ιδιότητα  του φοιτητή ή ως ακροατές (βαθμίδες αρχαρίων, μέσων ή προχωρημένων) υποχρεούνται στην καταβολή τελών εγγραφής κι φοίτησης, το ύψος των οποίων καθορίζεται για όλο το χρονικό διάστημα διάρκειας των μαθημάτων σε 50.000 δραχμές. β)Για τα τμήματα αρχαρίων και προχωρημένων του θερινού (εντατικού) προγράμματος, το ύψος των τελών εγγραφής και φοίτησης καθορίζεται σε 15.000 δραχμές. γ)Η υποχρέωση του ενδιαφερομένου για την καταβολή ολόκληρων των ποσών των αναφερομένων στα εδάφ. α΄ και β΄ της παραγράφου αυτής υπάρχει έστω και αν για οποιαδήποτε αιτία, δεν παρακολουθήσει τα μαθήματα για ολόκληρο το χρονικό διάστημα που διαρκούν. Η παρ. 1, αντικαταστάθηκε ως άνω από την παρ. 3 της Φ. 4.1/Β3/5811/8 Απρ. -9 Ιουν. 1992 (ΦΕΚ Β΄ 373) Απόφ. Υπ. Εξωτερικών, Οικονομ. και Εθν. Παιδ. και Θρησκευμάτων. «2.Η καταβολή των αναφερομένων στα εδάφ. α΄ και β΄ της προηγούμενης παραγράφου ποσών γίνεται εφάπαξ μέσα σε 15 ημέρες από την αποδοχή του ενδιαφερομένου στο Σχολείο». Η παρ. 2, αντικαταστάθηκε ως άνω από την παρ. 4 της Φ. 4.1/Β3/5811/8 Απρ. -9 Ιουν. 1992 (ΦΕΚ Β΄ 373) Απόφ. Υπ. Εξωτερικών, Οικονομ. και Εθν. Παιδείας και Θρησκευμάτων. 3.Δεν γίνεται οπωσδήποτε δεκτός σε εξετάσεις οποιουδήποτε τμήματος ή βαθμίδας, ο ενδιαφερόμενος, αν προηγουμένως δεν έχει καταβάλει ολόκληρο το ποσό των τελών εγγραφής και φοιτήσεως, το οποίο ορίζεται, κατά περίπτωση στην παράγραφο 1 του παρόντος άρθρου. Προπτυχιακή και μεταπτυχιακή φοίτηση στα ανώτατα Εκπ/κά Ιδρύματα Άρθρ.3.-«1.Από το ακαδημαϊκό έτος 1992-93 οι αλλοδαποί μη Έλληνες το γένος, οι οποίοι παρακολουθούν πλήρη κύκλο προπτυχιακών ή μεταπτυχιακών σπουδών στα ανώτατα εκπαιδευτικά ιδρύματα, είτε ως κανονικοί φοιτητές, είτε ως ακροατές υποχρεούνται στην καταβολή τελών εγγραφής και φοίτησης, το ύψος των οποίων καθορίζεται ως κατωτέρω: α)Για τους φοιτητές των ιατρικών, οδοντιατρικών, κτηνιατρικών και πολυτεχνικών σχολών, οι οποίοι παρακολουθούν πλήρη κύκλο προπτυχιακών ή μεταπτυχιακών σπουδών 120.000 δρχ. κατά διδακτικό έτος. β)Για τους φοιτητές των λοιπών Σχολών των ανωτάτων εκπαιδευτικών ιδρυμάτων 90.000 δραχμές κατά το διδακτικό έτος. γ)Για τους ακροατές γενικά 30.000 δραχμές κατά διδακτικό έτος. (Αντί για τη σελ. 36,07(γ) Σελ. 36,07(δ) Τεύχος 1149-Σελ. 59 Εγγραφή προερχομένων από την αλλοδαπή 31.Α.β.14 δ)Από το ακαδημαϊκό έτος 1993-91 τα ποσά των εδάφ. α, β και γ της παραγράφου αυτής αυξάνονται κατά 40% έναντι του ακαδημαϊκού έτους 1992-93». Η παρ. 1, αντικαταστάθηκε ως άνω από την παρ. 5 της Φ. 4.1/Β3/5811/8 Απρ. -9 Ιουν. 1992 (ΦΕΚ Β΄ 373), Απόφ. Υπ. Εξωτερικών, Οικονομικών και Εθν. Παιδείας και Θρησκευμάτων. 2.Η καταβολή των αναφερομένων στα εδάφια (α) έως και (γ) της προηγουμένης παραγράφου ποσών γίνεται σε τέσσερις (4) ισόποσες δόσεις, από τις οποίες η πρώτη μέχρι 31ης Δεκεμβρίου, η δεύτερη μέχρι 15ης Φεβρουαρίου η τρίτη μέχρι 31ης Μαρτίου και η τέταρτη μέχρι 15ης Μαΐου. 3.Δεν γίνεται δεκτός σε εξετάσεις ο ενδιαφερόμενος, αν προηγουμένως δεν έχει καταβάλλει ολόκληρο το ποσό των τελών εγγραφής και φοιτήσεως, το οποίο ορίζεται κατά περίπτωση στην παράγραφο 1 του παρόντος άρθρου. Άρθρο 4. Κοινές διατάξεις. 1.Η καταβολή των ποσών που αναφέρονται στην απόφαση αυτή θα γίνεται από τους ενδιαφερομένους σε ειδικό λογαριασμό της Τράπεζας της Ελλάδος. Η καταβολή του ποσού θα αποδεικνύεται από γραμμάτιο εισπράξεως, το οποίο θα προσκομίζει ο ενδιαφερόμενος και θα καταθέτει στην οικεία Σχολή. Η Σχολή θα του χορηγεί απόδειξη καταθέσεως του γραμματίου εισπράξεως. 2.Εκτός από την απόδειξη καταθέσεως του γραμματίου εισπράξεως οι Σχολές ή τα Ιδρύματα μπορούν να χρησιμοποιήσουν κάθε μέσο που θα επέτρεπε την διευκόλυνση τόσο των ίδιων των Σχολών όσο και των ενδιαφερομένων όσο αφορά τον τρόπο αμέσου διαπιστώσεως καταβολή ή όχι των οφειλομένων ποσών (π.χ. χορήγηση ειδικού δελτίου ταυτότητος κ.λ.π.). 3.Δεν μπορεί να λάβει μέρος σε εξετάσεις για τη διαπίστωση γνώσεως της Ελληνικής γλώσσας ή τμηματικές ή πτυχιακές εξετάσεις ο ενδιαφερόμενος όταν δεν έχει καταβάλει τα ποσά τα οποία οφείλει μέχρι την έναρξη των εξετάσεων. Η ενδεχόμενη συμμετοχή του σε εξετάσεις πριν από την εξόφληση των μέχρι τότε υποχρεώσεών του, δεν δημιουργεί δικαίωμα στον ενδιαφερόμενο σε περίπτωση επιτυχίας του στις εξετάσεις αυτές, έστω και αν τα οφειλόμενα ποσά καταβληθούν εκ των υστέρων. Σελ. 36,08(δ) Τεύχος 1149-Σελ. 60 Άρθρο 5. Εξαιρέσεις. 1.Εξαιρούνται της καταβολής τελών εγγραφής και φοιτήσεως τόσο για την εκμάθηση της Ελληνικής γλώσσας των άρθρων 1 και 2 της παρούσης αποφάσεως όσο και για την παρακολούθηση πλήρους κύκλου προπτυχιακών ή μεταπτυχιακών σπουδών στα Ανώτατα Εκπαιδευτικά Ιδρύματα, είτε σαν κανονικοί φοιτητές είτε σαν ακροατές (άρθρο 3) οι αλλοδαποί αλλογενείς υπότροφοι της Ελληνικής Κυβερνήσεως, βάση βεβαιώσεως από τον οικείο φορέα. «1α.Εξαιρούνται της καταβολής των τελών εγγραφής και φοίτησης τόσο για την εκμάθηση της Ελληνικής γλώσσας, των άρθρων 1 και 2 της απόφασης αυτής, όσο και για την παρακολούθηση προπτυχιακών ή μεταπτυχιακών σπουδών στα ανώτατα εκπ/κά Ιδρύματα, ή ως κανονικοί φοιτητές ή ως ακροατές, (άρθρ. 3) οι αλλοδαποί - αλλογενείς υπότροφοι της Ιεράς Συνόδου της Εκκλησίας της Ελλάδας». Η παρ. 1 συμπληρώθηκε ως άνω από την Φ. 141.6/Β3/466/30 Δεκ. 1983 - 13 Φεβρ. 1984 (ΦΕΚ Β΄ 71) Απ. Υπ. Εξωτερικών, Παιδείας και Οικονομικών. 31.Α.β.14 Εγγραφή προερχομένων από την αλλοδαπή «Εξαιρούνται της καταβολής των τελών εγγραφής και φοίτησης, τόσο για την εκμάθηση της ελληνικής γλώσσας των άρθρ. 1 και 2 της απόφασης αυτής, όσο και για την παρακολούθηση πλήρους κύκλου προπτυχιακών ή μεταπτυχιακών σπουδών στα Α.Ε.Ι., είτε ως κανονικοί φοιτητές, είτε ως ακροατές, οι Παλαιστίνιοι εφόσον προσκομίσουν βεβαίωση της καταγωγής τους από την P.L.O. ή από ελληνική προξενική αρχή που εδρεύει στη χώρα της διαμονής τους». Το μέσα σε « » εδάφιο προστέθηκε από την Φ. 141.6/Β3/1015/21 Ιαν. - 1 Απρ. 1985 (ΦΕΚ Β΄ 175) απόφ. Υπ. Εξωτερικών, Παιδείας και Οικονομικών. «2.Εξαιρούνται της καταβολής των τελών εγγραφής και φοίτησης τόσο για την εκμάθηση της Ελληνικής γλώσσας των άρθρ. 1 και 2 της απόφασης αυτής όσο και για την παρακολούθηση πλήρους κύκλου Προπτυχιακών ή μεταπτυχιακών σπουδών στα Ανώτατα Εκπαιδευτικά Ιδρύματα είτε ως κανονικοί φοιτητές είτε ως ακροατές (άρθρ. 3) οι αλλοδαποί αλλογενείς που προέρχονται από χώρες στις οποίες αντίστοιχα και οι Έλληνες δεν πληρώνουν δίδακτρα». Η παρ. 2 τροποποιήθηκε ως άνω από το εδάφιο πρώτο της Φ. 141.6/Β3/6417/30 Αυγ. -8 Σεπτ. 1983 (ΦΕΚ Β΄ 524) Αποφ. Υπ. Εξωτερικών - Παιδείας και Οικονομ. Με το εδάφιο δεύτερο άνω αποφ. ορίστηκε ότι οι διατάξεις του εδαφ. α της παρ. 2 του άρθρ. 5 της αριθ. Φ. 141.6/Β3/3191/12.3.81 Υπουργ. Απόφασης θα έχουν εφαρμογή στους αλλοδαπούς αλλογενείς που έχουν εγγραφεί ως κανονικοί φοιτητές ή για την εκμάθηση της Ελληνικής γλώσσας μέχρι 31 Αυγ. 1983 και μέχρι το τέλος των σπουδών τους. «Εξαιρούνται επίσης της καταβολής των τελών εγγραφής και φοίτησης όπως περιγράφονται στην παρ. 1 του ίδιου άρθρου, οι αλλοδαποί αλλογενείς: α)σύζυγοι Ελλήνων, β)Πολιτικοί πρόσφυγες στην Ελλάδα, γ)όσοι αποδεδειγμένα με βεβαιώσεις διεθνών οργανισμών, διώκονται από το πολιτικό καθεστώς της χώρας τους. Η απόφαση αυτή ισχύει και για το ακαδημαϊκό έτος 1983-84». Το μέσα σε « »εδάφιο προστέθηκε από την Φ. 141.6/Β3/4340/17 Σεπτ. – 5 Οκτ. 1984 (ΦΕΚ Β΄ 714) Απ. Υπ. Εξωτερικών – Παιδείας και Οικονομικών. Σύμφωνα με την Φ.141.6/Β3/1763/16-25 Μαΐου 1988 (ΦΕΚ Β΄314) Αποφ. Υπ. Εξωτερικών, Οικονομικών και Παιδείας εξαιρούνται από την υποχρέωση καταβολής των τελών εγγραφής και φοίτησης της άνω αποφάσεως οι υπάλληλοι και τα τέκνα των υπαλλήλων των Πρεσβευτικών Αρχών των ξένων χωρών στην Ελλάδα, που φοιτούν σε Α.Ε.Ι. της Ελλάδας με την προϋπόθεση, ότι η ρύθμιση αυτή θα έχει αμοιβαίο χαρακτήρα. Με την Φ4/Β3/6399/8-14 Σεπτ. 1995 (ΦΕΚ Β΄ 808) απ. Υπ. Εξωτερικών, Οικονομικών και Παιδείας αντικαταστάθηκε η άνω παρ. 2 ως εξής: «Εξαιρούνται της καταβολής τελών εγγραφής και φοίτησης στα Ανώτατα Εκπαιδευτικά Ιδρύματα οι αλλοδαποί, που έχουν υπηκοότητα κράτους - μέλους της Ευρωπαϊκής Ένωσης ή του Ευρωπαϊκού Οικονομικού Χώρου. Η εξαίρεση αυτή αφορά την παραπάνω κατηγορία αλλοδαπών, που παρακολουθούν πλήρη κύκλο προπτυχιακών ή μεταπτυχιακών σπουδών ή το πρόγραμμα εκμάθησης της Ελληνικής γλώσσας. Στην περίπτωση που οι Έλληνες μεταπτυχιακοί φοιτητές καταβάλλουν δίδακτρα κατά τις διατάξεις της παρ. 7 του άρθρ. 12 του Νόμ. 2083/92 (ΦΕΚ 159 τ. Α΄), θα καταβάλλουν τα αντίστοιχα δίδακτρα και οι παραπάνω αλλοδαποί». Άρθρο 6 Μεταβατικές διατάξεις. 1.Οι εγγραφέντες ως κανονικοί φοιτητές ή για την εκμάθηση της Ελληνικής γλώσσας μέχρι 31.8.1979 θα καταβάλουν το ένα όγδοο 1/8 των διδάκτρων που καθορίστηκε με την απόφαση αριθ. Φ. 141./6/69612/12.8.78 (ΦΕΚ 748/31.8.78 τ.Β΄) 2.Οι εγγραφέντες ως κανονικοί φοιτητές ή για την εκμάθηση της Ελληνικής γλώσσας από 1.9.79 μέχρι 31.12.1980 θα καταβάλουν μέχρι τέλους των σπουδών τους τα δίδακτρα που προβλέπονται στα άρθρα 1, 2 και 3 της προαναφερομένης στη παράγραφο 1 του ιδίου άρθρου αποφάσεως. 3.Στις διατάξεις του αυτού άρθρου υπάγονται και αυτοί που είχαν εγγραφεί για την εκμάθηση της Ελληνικής γλώσσας μέχρι των χρονολογιών που αναφέρονται στην προηγούμενη παράγραφο και συνεχίζουν σήμερα τις σπουδές τους σαν κανονικοί φοιτητές. (Αντί για τη σελ. 36,09(β) Σελ. 36,09(γ) Τεύχος 1372 Σελ. 53 Εγγραφή προερχομένων από την αλλοδαπή 31.Α.β.14